RO Jurnalul Ofícial al Uniunii Europene 249

32004R0582



JURNALUL OFÍCIAL AL UNIUNII EUROPENE

REGULAMENTUL (CE) NR. 582/2004 AL COMISIEI

din 26 martie 2004

de deschidere a unei invitații permanente de participare la licitație pentru restituirile la export cu privire la laptele praf degresat

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței laptelui și al produselor lactate (1), în special articolul 31 alineatul (3) litera (b) și alineatul (14),

întrucât:

(1) În conformitate cu articolul 2 alineatul (1) din Regulamentul (CE) nr. 580/2004 al Comisiei din 26 martie 2004 de stabilire a unei proceduri de licitație privind restituirile la export pentru anumite produse lactate (2), Comisia decide asupra unei invitații permanente de participare la licitație în cadrul respectivului regulament.

(2) Din motive practice, este potrivit să se prevadă invitații separate de participare la licitația pentru produsele menționate la articolul 1 din Regulamentul (CE) nr. 580/2004. Prezentul regulament trebuie să deschidă o invitație permanentă de participare la licitație pentru laptele praf degresat.

(3) Comitetul de gestionare a laptelui și produselor lactate nu a emis un aviz în termenul stabilit de președinte,

ADOPTĂ PREZENTUL REGULAMENT:

Articolul 1

(1) Se deschide o licitație permanentă pentru a stabili restituirea la export privind laptele praf degresat menționat în secțiunea 9 din anexa I la Regulamentul (CEE) nr. 3846/87 al Comisiei (3) în saci de cel puțin 25 de kilograme net și care conțin cel mult 0,5 % substanță non-lactică adăugată care cade sub incidența codului de produs ex ex 0402 10 19 9000, destinat exportului spre toate destinațiile, cu excepția Andorrei, Ciprului, Estoniei, Gibraltarului, Ungariei, Letoniei, Lituaniei, Maltei, Poloniei, Slovaciei, Sloveniei, Republicii Cehe, Statelor Unite ale Americii și Vaticanului.

(2) Procedura de licitație se află sub rezerva condițiilor stabilite de Regulamentul (CE) nr. 580/2004 și de prezentul regulament.

Articolul 2

(1) Ofertele se pot înregistra numai în perioadele de ofertare și sunt valabile numai pentru perioada de ofertă pentru care acestea se înregistrează.

(2) Fiecare perioadă de ofertare începe la orele 11:00 (ora Bruxelles-ului) în prima și a treia miercuri din lună, cu excepția primei miercuri din august și a celei de a treia miercuri din decembrie. Dacă miercurea este sărbătoare oficială, perioada începe la orele 11:00 (ora Bruxelles-ului) în următoarea zi lucrătoare.

Fiecare perioadă de ofertare se sfârșește la orele 11:00 (ora Bruxelles-ului) în miercurea care urmează celei de a doua și a patra zi de marți, cu excepția celei de a doua miercuri din august și a celei de a patra miercuri din decembrie. Dacă miercurea este sărbătoare oficială, perioada se sfârșește la orele 11:00 (ora Bruxelles-ului) în ziua lucrătoare anterioară.

(3) Fiecare perioadă de ofertare se numerotează în serii care încep cu prima perioadă prevăzută.

Articolul 3

(1) Fiecare ofertă se referă la o cantitate minimă de cel puțin 10 tone de lapte praf degresat.

(2) Garanția de licitație este de 26 EUR la 100 kilograme de lapte praf degresat. Garanția de licitație devine garanție de certificat de export în cazul în care se acceptă oferta.

(3) Ofertele se depun la autoritățile competente ale statelor membre menționate în anexă.

Articolul 4

Prezentul regulament intră în vigoare în prima zi a lunii următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 26 martie 2004. Pentru Comisie Franz FISCHLER Membru al Comisiei

(1) JO L 160, 26.6.1999, p. 48. Regulament modificat ultima dată de Regulamentul (CE) nr. 186/2004 (JO L 29, 3.2.2004, p. 6).

(2) JO L 90, 27.3.2004, p. 58.

(3) JO L 366, 24.12.1987, p. 1.

ANEXĂ

Autoritățile competente din statele membre menționate de Regulamentul (CE) nr. 580/2004 și de prezentul regulament la care se depun ofertele: